Mi a megfelelő büntetés egy gyilkosságért?
Harminc éve megöltem valakit
És ezért a bűnért halálra ítéltek.
MIÓTA 1976-BAN ÚJRA BEVEZETTÉK A HALÁLBÜNTETÉST
TÖBB MINT 1100 EMBERT ÍTÉLTEK HALÁLRA TEXASBAN
TÖBB MINT 270 ESETBEN ENYHÍTETTEK AZ ÍTÉLETEKEN
DE CSUPÁN HÉT HALÁLRAÍTÉLT VOLT, AKIK A HALÁLSOR UTÁN
A SZABADSÁGOT ÉLVEZHETTÉK
EZ A HALÁLSORON LÉVŐ 999005-ÖS ELÍTÉLT TÖRTÉNETE
Megérdemeltem volna, ha kivégeznek.
De merem azt hinni, hogy Istennek még terve volt velem.
Mondhatják az emberek, hogy halált érdemeltem volna,
de fölöttem csak Isten ítélkezhet.
Én csak egy lehetőséget kérek.
Sok a szívtelen ember.
Sokan ítélkeznek előre.
Én egy két lábon járó csoda vagyok. Ha tetszik, ha nem.
Ezt nem vehetik el tőlem.
A NETFLIX SAJÁT GYÁRTÁSÚ SOROZATA
BRAZORIA MEGYE, TEXAS
WAYNE SCOTT EGYSÉG TEXASI BÜNTETÉS-VÉGREHAJTÁSI INTÉZET
DALE SIGLERT 1991-BEN HALÁLRA ÍTÉLTÉK,
MIUTÁN FEGYVERREL MEGÖLTE JOHN ZELTNERT
Jó, egy kicsit előrébb ülök a széken.
Így jó?
Lát engem, Dale?
Igen.
ÖSSZESEN 27 ÉVET ÉS ÖT HÓNAPOT TÖLTÖTT BÖRTÖNBEN
Dale Wayne Siglernek hívnak.
A születési dátumom...
1967. május 10.
Az Illinois állambeli Danville-ben születtem.
Ahhoz, hogy megértsék az egész történetet, tudniuk kell,
honnan ered az egész.
Anyám első házasságából volt még két fia.
Apám akkor találkozott vele, amikor problémás volt az élete.
Tizenöt éves korában esett először teherbe.
Anyám egy gyerek volt, aki próbált értelmet nyerni az életének.
Egy gyerek kismama.
Apám elvesztette a munkáját.
Ez az egész...
nagyon letörte őt. Nagyon zavarta.
Agresszív lett tőle.
Amit a gyerekein és anyámon töltött ki.
Egyszer láttam, hogy úgy elverte anyámat,
hogy a szeme tiszta kék és zöld volt. Felszakadt a szája.
Henteskéssel a párnája alatt feküdt le aludni.
Mert attól félt...
hogy...
őt...
vagy valamelyik gyereket súlyosan bántalmazni fogja.
TIZENKÉT ÉVES KORÁBAN SIGLER SZÜLEI ELVÁLTAK
A GYEREKKORA TOVÁBBI RÉSZÉT ANYJÁVAL ÉS TESTVÉREIVEL TÖLTÖTTE,
AKIKKEL TÖBB ÁLLAMBAN IS ÉLTEK
A gyerekkoromban történt dolgok
életem nagy részében rossz hatással voltak rám.
Tízéves koromban egy rokonom molesztált.
Ez a dolog egész életemben elkísért.
Nem beszélhettem róla senkivel, hiába is akartam,
mert nem foglalkoztak vele.
Egyszer el akartam mondani anyámnak, mit éltem át,
de ő nem tudta feldolgozni a dolgot.
Annyira letaglózta,
hogy bezárkózott a szobájába.
És ez az egész... teljesen felemésztett engem.
Onnantól kezdve kezdtem elzülleni.
TINÉDZSERKÉNT SIGLER DROGOZOTT, APRÓ BŰNÖKET KÖVETETT EL,
MAJD 20 ÉVES KORÁRA TEXAS UTCÁIRA KÉNYSZERÜLT
Amikor Texasba költöztem,
újra jöttek a drogok és hasonlók.
Ráfüggtem a kokainra, szúrtam magam metamfetaminnal.
Speedeztem, ittam.
Az utcán éltem, loptam, raboltam. Mindent megtettem a túlélésért.
Akkoriban úgy tűnt, vége az életemnek. Csak az ördöghöz tudtam szólni:
"Legyen meg a te akaratod. Lássuk, mit tudsz, mert Isten elhagyott."
Aznap, amikor bementem abba a Subwaybe, sok minden megváltozott.
ARLINGTONI RENDŐRSÉG
EGY FEHÉR FÉRFI BESÉTÁLT A SUBWAY ÜZLETÉBE
MAJD AZ ELADÓTÓL, JOHN WILLIAM ZETNERTTŐL KÖRÜLBELÜL 400 DOLLÁRT LOPOTT EL
Bementem és azt mondtam neki, hogy: "Menj és ürítsd ki a kasszát!"
Mondtam, hogy tegye egy zacskóba.
Úgy megrémült, hogy hátra szaladt.
Amikor ezt tette, én utána szaladtam.
Amikor megfordult, lelőttem. Hat lövést kapott a mellkasába.
AZ ELADÓ, JOHN ZELTNER AZONNAL MEGHALT
SIGLER PEDIG ELMENEKÜLT A KASSZÁBÓL SZERZETT 400 DOLLÁRRAL
Önző módon elvettem John életét.
Örökké sajogni fog a szívem amiatt,
hogy elvettem őt a családjától.
Mrs. Zeltnertől és a családjától bocsánatot szeretnék kérni.
Tiszta szívemből.
Tommy Lenoir vagyok.
1990-ben gyilkossági nyomozó voltam az arlingtoni rendőrségnél.
Sok gyilkossági ügyön dolgoztam az ott eltöltött 26 évben.
Az efféle ügyeket sosem lehet elfelejteni.
Ahol az elkövető ennyire gonosz és kegyetlen.
Itt van az a Subway étterem,
ahol megtörtént a gyilkosság.
Még 1990 áprilisában.
Amikor bementünk az üzletbe, akkor az áldozat vértócsában feküdt,
az épület hátsó részénél lévő irodában.
Nem szokatlan eset, ha egy rablás során meggyilkolnak valakit.
Gyakran megtörténik.
Az ügy puszta brutalitása...
hogy szinte kivégezték itt az áldozatot,
attól lett az ügy érdekes.
Ezért emelkedett ki ez az eset a hasonló ügyek közül.
A tettes túlzásba esett. Többször lőtt, mint ahányszor elég lett volna.
Ráadásul gyáva módon gyilkolt. Hátba lőtte az áldozatot.
Aztán, amikor az földre zuhant, tehetetlen volt és haldoklott,
még lőtt párat. Na, ez volt a túlzás.
Egyszerűen... élvezte, amit csinált.
Az ilyen emberen látszik, hogy élvezi azt a fájdalmat és szenvedést, amit okoz.
HAT NAPPAL JOHN ZELTNER MEGÖLÉSE UTÁN LETARTÓZTATTÁK SIGLERT
MIUTÁN AZ EGYIK BARÁTJA FELDOBTA
SIGLER AZONNAL BEISMERTE A RABLÁST ÉS A GYILKOSSÁGOT IS
1991-BEN GREG MILLER A SIGLER ÜGYÉT TÁRGYALÓ CSAPAT TAGJA VOLT
Amikor elkezdtem foglalkozni az üggyel,
meggyőződésem volt, hogy igazi fejtörést az fog okozni nekünk,
hogy miként büntessük meg Dale Siglert.
Akkoriban úgy éreztük, helyénvaló lenne a halálbüntetés,
mert tudtuk, hogy ha elengedjük a halálbüntetést,
akkor 15 év után szabadlábra helyezhetik,
és úgy gondoltuk, hogy annyi nem elég.
Minden gyilkosság rossz.
Nem létezik jó gyilkosság,
de én úgy gondoltam, hogy ez egy különösen kegyetlen gyilkosság volt.
John Zeltner a gyilkossága idején
úgy három-négy hétre lehetett a 31. születésnapjától.
Beszéltünk az üzletvezetővel, valamint a kollégáival is John Zeltnerről,
akik egyhangúan szorgalmas, kedves fiatalembernek írták le.
Dale Sigler tudta, hogy aznap John Zeltner
egyedül fog dolgozni az étteremben,
ezért döntött úgy, hogy kirabolja a helyet,
hogy kirabol valakit, akit ismer.
ELINDUL A TÁRGYALÁS A SUBWAY-GYILKOSSÁG ÜGYÉBEN
EGY TANÚVALLOMÁS ALAPJÁN SIGLER BEISMERTE BARÁTAINAK,
HOGY ISMERTE ZELTNERT ÉS NEM KEDVELTE.
Dale Sigler bement az étterembe, leült,
beszélgetett John Zeltnerrel,
tarhált egy cigarettát tőle.
Beszélgettek pár dologról.
Majd pár perccel később egyszerűen kivégezte őt,
a kasszában lévő pénzért.
Szerintem ez elég kegyetlen volt.
Véleményem szerint Dale úgy ment oda be,
hogy nem hagyhat szemtanúkat.
És tudta, hogy John Zeltner azonosíthatja.
Öt percen belül elmondhatta volna a rendőrségnek,
hogy az, aki kirabolta az üzletet
az egyik ismerőse, akit Dale Siglernek hívnak.
Néha a legegyszerűbb magyarázat a legjobb magyarázat.
1991. MÁRCIUS ELSEJÉN SIGLERT BŰNÖSNEK TALÁLTÁK
SZÁNDÉKOS EMBERÖLÉS VÁDJÁBAN, JOHN ZELTNER ÜGYÉBEN
A GYILKOS BÜNTETÉSE: HALÁL. AZ ELKÖVETŐ NYUGODT AZ ÍTÉLET HALLATÁN
1991-ben kerültem a halálsorra.
Amikor eljöttek értem,
akkor láncra vertek a többiekkel.
Elkezdtünk sétálni a halálsor felé.
És...
amikor beértünk a folyosóra,
az egyik őr viccelődött a Halálsoron című filmmel.
Sétáló hullának hívott.
HALÁLRA ÍTÉLTEK
Ekkor volt az,
hogy szíven ütöttek a döntéseim következményei.
A halálsorra kerülésem megváltoztatta az életem.
Az első napomon ott Istenhez fohászkodtam.
Azt mondtam: "Egész életemben ott voltál. Megkerestél engem gyerekkoromban.
Most mutasd meg magad! Mutasd meg, hogy mindenható vagy!
Borítson be a fényed, Istenem! Mutasd meg, hogy van célom!"
Ekkor kezdtem el hallani egy kis hangot,
ami azt mondta: "Minden rendben lesz."
És...
ez a hang... Isten hangja volt.
Onnantól kezdve arra törekedtem, hogy ne adjam fel.
1993-BAN TEXAS ÁLLAM MÓDOSÍTOTTA AZ ESKÜDTSZÉK KIVÁLASZTÁSÁNAK MENETÉT
MÉG ABBAN AZ ÉVBEN SIGLER ÜGYVÉDJEI FELLEBBEZTEK A MÓDOSÍTÁS ELLEN,
MELY ÉRVÉNYTELENÍTETTE A HALÁLBÜNTETÉSÉT
1994-BEN, MIUTÁN ELTÖLTÖTT HÁROM ÉS FÉL ÉVET A HALÁLSORON,
SIGLER BÜNTETÉSE ÚJRA ÉLETFOGYTIGLANI SZABADSÁGVESZTÉS LETT
Megérdemeltem volna, ha kivégeznek.
De merem azt hinni, hogy Istennek még terve volt velem.
SIGLER ÁLLÍTÁSA SZERINT AZÓTA ISTENNEK SZENTELI AZ ÉLETÉT
ÉS MOST MÁR FELSZENTELT LELKÉSZ
Már 27 éve és öt hónapja vagyok börtönben.
Amikor bejöttem, 21 éves voltam. Egy elveszett, zavart gyerek.
Már egy 50 éves férfi vagyok,
aki arra törekszik, hogy jobb legyen, hogy javuljon.
Mindennap látom Istent. Napi három-négy órán át tanulom az igéit.
Próbálom támogatni az embereket. Segíteni akarok másoknak.
A végzetemhez vezető út Isten igéivel van kikövezve.
Élő bizonyság vagyok erre. Egy csoda.
Dicsőítem az Uram és Megmentőm, Jézus Krisztust,
és mostantól az áldásával élem az életem.
TEXAS ÁLLAM KONTRA DALE WAYNE SIGLER
Szerintem azért páratlan ez az ügy, mert visszavonták a meghozott ítéletet.
Azt kell mondjam, hogy Dale Sigler
egy nagyon szerencsés ember,
mégpedig azért, mert...
ha nem alkalmazzák ezt a törvényt visszamenőlegesen az esküdtszékre,
akkor nagy valószínűséggel Dale Siglert kivégezték volna,
valamikor a 90-es években, Texas államban.
KÉT ÉVVEL KÉSŐBB
SIGLER AZZAL A KIKÖTÉSSEL KAPTA MEG AZ ÉLETFOGYTIGLANI BÜNTETÉST,
HOGY LEGHAMARABB 30 ÉV MÚLVA KERÜLHET FELTÉTELESEN SZABADLÁBRA
SIGLER EDDIG 29 ÉVET ÉS NÉGY HÓNAPOT TÖLTÖTT BÖRTÖNBEN
CADE-TÓ, TEXAS
Angel, Tilly? Valaki?
Gyertek!
Tilly!
Az angletoni börtönben találkoztam először Dale-lel.
Akkor épp a mostohafiamat látogattam meg.
Amikor Dale besétált az ajtón,
Pete bemutatott neki. Láttam rajta...
hogy ő...
egy igazán kedves férfi.
Gyere ide! Itt van anya. Okos kislány.
Éhes vagy? Mi?
Carolnak hívnak.
Hetvenegy éves vagyok.
Egyedül lakom egy mobilházban,
Texas szélén.
Cica asszonyság úgy 16 éves lehet.
Talán 17.
Ő is a ház öregasszonya, mint én.
Mellette van még három macskám.
Ő itt Ebony.
Ő az, akit a temetőben találtam, és kiscica kora óta nevelem.
Az én kicsikém!
Én mindig is segíteni akartam a tehetetleneknek.
Azoknak, akik magukra maradtak.
Azt hiszem, mindig is ilyen voltam.
Nekik szükségük volt rám, és egy bizonyos szinten nekem is rájuk.
Ugye?
Lényegében ugyanez van az emberekkel is.
Dale-lel elkezdtünk levelezni egymásnak, miután a mostohafiam megkért arra,
hogy írjak neki. Így már kilenc éve írogatunk leveleket egymásnak.
Több mint 200 levelet kaptam már tőle.
A leveleit mindig...
ugyanúgy kezdi: "Isten áldjon és tartson örökké szerető kegyeiben!"
"A Carol Vance egységben vagyok." Ezt akkor írta, amikor odakerült.
"Nagyon örülök a programnak.
Munkát kaptam a mosodában, de még nem kezdtem el dolgozni."
A kapcsolatunk az évek során alakult ki.
Elmehettem meglátogatni őt,
így jobban megismerhettük egymást.
Nincs neki senki más itt, Texasban,
így én lettem az, akire számíthat.
Ekkor kezdett el Carole mamának hívni.
Én vagyok neki a második anyja. Ezt ő mondta.
"Kedves Carole mama...
Isten áldjon és tartson örökké..."
"Isten jóságos, mama."
A látogatások és a levélváltások során igazán megnyíltunk egymás előtt.
"Te vagy az én Mennyei Atyám ajándéka.
Az őrangyalom,
akit eláraszt Isten kegyes szeretete."
Ide azt írta, hogy: "831".
Ami nyolc betűt, három szótagot...
és egy jelentést takar: "Szeretlek".
Különleges ember.
CAROLE HÁROM ÉVE VÁRJA,
HOGY TEXAS ÁLLAM DALE-T FELTÉTELESEN SZABADLÁBRA HELYEZI-E
AMENNYIBEN IGEN, AZ ESETBEN AZ ÁLLAMOT NEM HAGYHATJA EL,
ILLETVE REGISZTRÁLNIA KELL EGY ÁLLANDÓ LAKCÍMET
Pontosan nem emlékszem, mikor történt az,
amikor Dale megkért arra,
hogy megszállhasson nálam a szabadlábra helyezése után.
De láttam rajta, amikor készült feltenni a kérdést,
hogy nagyon fél megkérdezni tőlem,
mert szerintem attól félt, hogy azt mondom majd: "Ki van zárva."
Egy pillanatra voltak fenntartásaim,
de aztán elgondolkodtam, hogy vajon mi a helyes döntés.
És lényegében...
Istentől kértem hirtelen választ,
aki azt felelte: "Szüksége van rád."
És...
ekkor mentem bele, azt mondván: "Oké, legyen."
Csak ennyit akarok. Segíteni neki az újrakezdésben.
BEAUFORD H. JESTER HÁRMAS EGYSÉG, TEXAS
SIGLERT 2019-BEN ÉRTESÍTETTÉK A LEHETSÉGES SZABADLÁBRA HELYEZÉSÉRŐL
Rakjam a nyakamra?
Nos... ma érdekes híreket kapott.
Igen, uram.
Ma közölték velem, hogy...
végre hazamehetek.
Kedden.
Ez a harmincadik évem bebörtönözve.
És ez egy... hatalmas áldás számomra. Sosem gondoltam, hogy megélem ezt a napot.
Nagyon örültem neki.
Még mindig örülök.
Meghat.
Kicsit félek...
mert sokáig voltam itt.
De csak hálát adok Istennek,
hogy adott nekem egy második esélyt.
A legnehezebb a külvilághoz történő alkalmazkodás lesz.
Mert elszigetelve éltem egy apró közösségben, a világtól elzárva.
Mások mindig azt mondják, hogy el sem bírom képzelni,
milyen kint az élet.
Hogy milyen a társadalom, mennyit változott.
Volt, aki azt mondta,
hogy a plázában a sok színtől és mozgástól rosszul lettek.
Amikor kint éltem, még nem voltak mobilok.
Rengeteg dolog van odakint, ami még nem létezett, amikor bekerültem.
Carole Whitworth egy igazi áldás.
Carole mama nélkül...
most nem várna otthon rám.
Carole mama kemény nő.
Idős, vidéki lány, de közben erős,
tisztességes, jószívű, becsületes.
Ő egy igazi áldás számomra.
Tudom, hogy nehéz lesz odakint.
Az emberek szörnyetegnek hisznek.
Állatnak hívnak.
Aki nem képes megváltozni.
De igenis meg lehet változni.
Ebben őszintén hiszek,
mert már nem az az elveszett, zavart, érzékeny gyerek vagyok, aki voltam.
Felnőtt, koncentrált,
céltudatos ember vagyok, valamint Isten szolgája.
Én csak egy esélyt kérek az emberektől.
Mert az idő mindent megmutat.
HEGYVIDÉKI OTTHON, ARKANSAS
A ZELTNER CSALÁD TAGJAINAK 30 ÉVVEL JOHN MEGÖLÉSE UTÁN SEM SIKERÜLT
FELDOLGOZNIUK AZ ŐKET ÉRT VESZTESÉGET
Johnnie Bill nagyon kedves ember volt.
Mindig ott ült, sörözgetett, megnevettetett valakit, vicceket mesélt.
Szerette az embereket.
Forest Allan Zeltner vagyok.
Johnnie a féltestvérünk volt.
Apám elsőszülött fia volt.
John William Zeltnernek hívták, akárcsak apámat,
de aki ismerte, az Johnnie Billnek hívta.
JOHN WILLIAM ZELTNER HUSZONÉVES KORÁBAN KERESTE FEL A FÉLTESTVÉREIT
Johnnie Bill keresett meg minket, majd mi találkoztunk vele.
Egyből megvolt a kötelék köztünk.
Nagyon jóban voltunk.
John imádott szórakozni.
Mindenki a barátja akart lenni. Mások megsegítésének élt.
Az a sok ember, akik ismerték őt, tudták róla, hogy meleg, amit felvállalt.
Apám is tudta, sőt, a családból mindenki.
Mindannyian elfogadtunk és elismertük, hogy ő ilyen.
Hogy ő így lehet Johnnie Bill.
Ő Johnnie Bill. Szerettük.
John Harlan Zeltner vagyok.
Johnnie Billt 16 évesen ismertem meg.
Napi szinten beszéltünk. Mindennap.
Sohasem vitatkoztunk. Semmiről.
És ez igazán ritka.
Nagyon hiányzik.
Észre sem vesszük, mennyi az élet.
Azt hisszük, örökké élünk, de nem.
Bármikor eljöhet az, hogy...
nekünk annyi.
Akármikor meghalhatunk.
Nehéz volt. Nagyon rossz volt hallani, hogy meghalt a testvérünk.
Nehezen dolgoztam fel én is, apám is,
de az öcsémnek volt a legnehezebb.
Mérges voltam. Nagyon is.
Gondoltam pár dologra, amit megtettem volna, de nem tettem.
Amikor hallottam, hogy halálbüntetést kapott, örültem,
de azt akartam,
hogy ott és azonnal hajtsák végre rajta. Holtan akartam látni.
Amikor megtudtam, hogy mégsem ölik meg, akkor újra...
bepipultam.
Halált érdemel, erre szabadon engedik?
Szerintem itt hibázott a rendszer.
Amikor megtudtam, hogy kiengedik,
úgy éreztem, újra átélem azt a rémálmot.
Nem értesítettek minket. Senki sem szólt nekünk.
Egy szót sem szóltak róla.
Cserben hagyott minket az igazságszolgáltatás.
Baromságnak tartom.
Az állam átalakíthatná az igazságszolgáltatási rendszert.
Teljes mértékben.
Hogy aki így megöl valakit, az többé ne láthasson napvilágot.
Soha.
Hatalmas kockázatot jelent a társadalomra.
Szerintem újra ölni fog.
Hamarosan.
CADE-TÓ, TEXAS
EGY NAP DALE SZABADON ENGEDÉSÉIG
Ez lesz Dale szobája.
Sokkal nagyobb lesz, mint amit megszokott.
Dale...
sosem fogja lemosni magáról azt, hogy gyilkolt.
Sokan nem fognak lehetőséget adni neki.
Pedig megmutathatná, milyen emberré vált.
A családom tart ettől az egésztől.
Főleg attól tartanak, hogy megölt valakit,
így akár engem is megölhet.
CAROLE UNOKÁJA ÉS PÁRJA
Azt mondták megőrültem, elment az eszem.
Nem értenek meg.
Nehéz lesz meggyőzni őket.
Mióta van Dale börtönben?
Harminc éve.
Miért?
Gyilkosságért.
És kit...
- Tessék? - Hagyjuk!
Hányszor volt hozzá?
Körülbelül három-négy alkalommal látogattam meg.
Kétszer voltam hozzá...
vagyis háromszor,
mióta áthelyezték abba a másik egységbe.
Tudom, hogy aggódtok.
Féltek attól, hogy megölt valakit,
és újra gyilkolni fog. Hogy újra végezne valakivel.
De az ki van zárva. Nem tenne olyat.
A börtönben Gyengéd Óriásnak hívják.
- Tényleg? - Igen.
- Szeretlek, nagyi! - Én is téged.
Szia, kicsim!
Minden rendben lesz.
Majd megnézhetitek Dale-t,
ha már ő is itt lesz. Minden rendben lesz.
- Szólj, ha már itt van! - Úgy lesz.
Carole egy rendes nő. Kedves.
Meglátja a jót az emberekben.
Az emberek jó oldalában hisz.
Tényleg jószívű.
Nem akarom, hogy a fickó
őrült legyen, aztán megöljön minket, őt vagy bárki mást.
Nem hiszem, hogy ilyet tenne.
Nem is ismered. Honnan tudnád?
- Az emberek megváltoznak. - Nem igazán.
DALE SZABADON ENGEDÉSÉNEK NAPJA
Négykor keltem.
Akkor csörgött az ébresztő.
Úgy éreztem, hogy alig aludtam valamit.
Azt gondoltam: "Tényleg? Máris?"
Szinte liftezik a gyomrom.
De a lényeg, hogy megnyugodjak, és vissza kell fognom magam,
minden rendben lesz.
De tudom, hogy ha odaérek és meglátom Dale-t,
akkor minden kijön majd belőlem.
Ez egy különleges pillanat lesz, amit...
sosem felejtünk el.
Volt, amikor...
néhány pillanat erejéig...
kételkedtem.
Néha csak úgy eszembe jutott, de gyorsan átléptem rajta.
Nem akarok arra gondolni, hogy rosszul döntöttem.
Lassan odaérünk az épülethez.
Szóval...
Itt fordulok le.
Nem tudom elmagyarázni, de érzem rajta, hogy megváltozott,
és már nem az, aki volt. Mélyen, legbelül ezt érzem.
Minden rendben lesz. Szuper lesz!
Ha Dale mindezt azért csinálja, hogy kihasználjon engem,
akkor el fogja nyerni méltó jutalmát, amikor eljön az Ítélet Napja.